கேள்வி: அபீசு அகமது கான் பற்றி தகவல் சொல்.
பதில்: அபீசு அகமது கான் (''Hafeez Ahmed Khan'') (இறப்பு 2006) இந்திய பாரம்பரிய இசையான இந்துஸ்தானி இசை கலைஞர் ஆவார். இந்திய மாநிலமான உத்தரப் பிரதேசம் வடக்குப் பகுதிகளில் பிரபலமான ஒரு இசைப் பள்ளியான இராம்பூர்-சகாசுவான் கரானாவின் முன்னணிக் கலைஞர்களில் ஒருவராக அறியப்படுகிறார். இந்தியாவில் கல்வி முறையில் இசையைக் கற்றார். மேலும், தனது கல்விப் படிப்பை வழக்கமான வழியில் தொடர்ந்தார். அரசியலில் முதுகலைப் பட்டம் பெற்ற இவர் மின்னசொட்டா பல்கலைக்கழகம் கற்பித்தார். அனைத்திந்திய வானொலி துணை இயக்குநராகவும், இசைக்காக அறியப்பட்ட பல்கலைக்கழகமான இந்திரா கலா சங்கீத பல்கலைக்கழகத்தின் துணைவேந்தராகவும் இருந்தார். இராசேந்திர பிரசன்னா, ரோமா ராணி பட்டாச்சார்யா, சகுந்தலா நரசிம்மன் மற்றும் சுபேந்து கோசு போன்ற பல சீடர்களுக்கு வழிகாட்டியாக இருந்துள்ளார். தான்சேன் வாழ்க்கையைப் பற்றிய ''தி ரெயின் மேக்கர்'' என்ற திரைப்படத்திலும் நடித்தார். 1996 சங்கீத நாடக அகாதமி விருது பெற்றார். இந்திய அரசு 1991 இல் நான்காவது உயரிய குடிமகன் விருதான பத்மசிறீ விருதை வழங்கியது புகழ்பெற்ற பாடகர் நிஸ்சார் உசைன் கானின் மகளை திருமணம் செய்தார். 2006 இல் இறந்தார்.